ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড–১৯ এর সর্বশেষ তথ্য
নতুন দিল্লি, ১৯ এপ্রিল, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
এই রোগের ঔষুধ এবং টীকা পরীক্ষা করার জন্য একটি উচ্চপর্যায়ের টTস্কফোর্স গঠন করা হয়েছে। নীতি আয়োগের স্বাস্থ্য বিভাগের একজন সদস্য ও প্রধানমন্ত্রীর প্রধান বিজ্ঞান উপদেষ্টা এই কমিটির যৌথভাবে নেতৃত্ব দিচ্ছেন। এই টাস্কফোর্স বিভিন্ন গবেষণাগারে তৈরি ঔষুধ এবং টীকার বিষয়ে নজরদারী চালাবে।
২০ এপ্রিল থেকে যে সব অঞ্চলে সংক্রমণের কোনো খবর নেই, সেখানে নিষেধাজ্ঞা কিছু কিছু ক্ষেত্রে শিথিল করা হচ্ছে। কিন্তু দেশের যে সব জেলা হটস্পট বলে চিহ্নিত সেখানে কোনো রকম ছাড় দেওয়া হবে না। স্বাস্থ্য মন্ত্রকের নীতি – নির্দেশিকা অনুসারে সংক্রমিত এলাকাগুলিতে কয়েকটি ভাগে ভাগ করা হয়েছে। যে সব জায়গায় কোভিড – ১৯ এ আক্রান্তের সংখ্যা প্রচুর এবং এই সংক্রমণ বেশ অনেকদিন ধরে চলছে, সেই জায়গাগুলিকে হটস্পট বলে ঘোষণা করা হয়েছে। এসব জায়গায়, ৪ দিনের মধ্যে সংক্রমণের হার দ্বিগুণ। স্থানীয় প্রশাসন এই সব অঞ্চলের পরিস্থিতি নিয়ন্ত্রণ করতে নানা উদ্যোগ গ্রহণ করেছে।
যে সব জায়গায়, কিছু কিছু ক্ষেত্রে ছাড় দেওয়া হয়েছে, সে সব অঞ্চলে অফিস, কারখানা সহ বিভিন্ন সংস্থায় শারীরিক দূরত্ব বজায় রাখা সহ লকডাউনের অন্যান্য নিয়ম মেনে চলতে হবে।
বর্তমানে দেশে কেন্দ্র এবং রাজ্য সরকারের মোট ২১৪৪টি হাসপাতাল ও স্বাস্থ্য কেন্দ্র রয়েছে। যেগুলিতে শুধুমাত্র কোভিড সংক্রমিতদের চিকিৎসা হচ্ছে।
শেষ পাওয়া খবর অনুযায়ী দেশে ১৫,৭১২ জনের শরীরে কোভিড সংক্রমণের খবর পাওয়া গেছে। এদের মধ্যে ১৪.১৯ শতাংশ অর্থাৎ ২২৩১ জন সুস্থ হয়ে বাড়ি ফিরেছেন।
পুডুচেরির মাহে এবং কর্ণাটকের কোডাগু জেলায় গত ২৮ দিনে নতুন করে সংক্রমণের কোনো খবর নেই। ২৩ টি রাজ্য এবং কেন্দ্রশাসিত অঞ্চলের ৫৪টি জেলায় গত ১৪ দিনে কেউ নতুন করে সংক্রমিত হন নি।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতেhttps://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB/SFS
বিজ্ঞানওপ্রযুক্তিমন্ত্রক
কেন্দ্রীয় মন্ত্রী ডঃ জিতেন্দ্র সিং বলেছেন, ভারতের প্রথম ‘রাতের আকাশ অভয়ারণ্য’ লাদাখে নির্মাণ করা হবে; প্রস্তাবিত এই অন্ধকার আকাশ সংরক্ষণটি লাদাখের হানলে-তে তিন মাসের মধ্যে সম্পূর্ণ হবে; এটি ভারতের মহাকাশ পর্যটনকে উৎসাহিত করবে
নয়াদিল্লি, ৩ সেপ্টেম্বর, ২০২২
ভারত সরকারের বিজ্ঞান ও প্রযুক্তি মন্ত্রক এক অভাবনীয় উদ্যোগ নিয়েছে। দেশে এই প্রথম তৈরি হচ্ছে ‘রাতের আকাশ অভয়ারণ্য’। আগামী তিন মাসের মধ্যে লাদাখে এটি তৈরি করা হবে।
প্রস্তাবিত এই অন্ধকার আকাশ সংরক্ষণটি চারথাং সংরক্ষিত অঞ্চলের হানলে-তে গড়ে তোলা হচ্ছে। এটি ভারতের মহাকাশ পর্যটনকে আরও উৎসাহ দেবে এবং বিশ্বের উচ্চতম স্থানে অবস্থিত একটি পর্যটন ক্ষেত্রের অন্যতম হয়ে উঠবে। ইনফ্রা-রেড ও গামা-রে টেলিস্কোপের মাধ্যমে এটি দেখা যাবে।
স্বাধীন দায়িত্বপ্রাপ্ত বিজ্ঞান, প্রযুক্তি ও ভূ-বিজ্ঞান মন্ত্রী এবং প্রধানমন্ত্রীর দপ্তরের প্রতিমন্ত্রী ডঃ জিতেন্দ্র সিং একথা জানান। জাতীয় রাজধানীতে লাদাখের উপ-রাজ্যপাল শ্রী আর কে মাথুরের সঙ্গে বৈঠকের পর এই সিদ্ধান্ত হয়।
কেন্দ্রীয় মন্ত্রী জানান, সম্প্রতি কেন্দ্রশাসিত প্রশাসন লাদাখ স্বায়ত্তশাসিত পার্বত্য বিভাগ পরিষদ এবং ইন্ডিয়ান ইনস্টিটিউট অফ অ্যাস্ট্রো ফিজিক্স-এর মধ্যে এই ত্রিপাক্ষিক চুক্তিটি স্বাক্ষরিত হয়েছে। মন্ত্রী বলেন, এই স্থানটি স্থানীয় পর্যটন ও অর্থনীতির উন্নতিতে সহায়ক হবে।
ডঃ জিতেন্দ্র সিং বলেন, এই কাজের সঙ্গে যুক্ত সকলে রাতের আকাশকে অযাচিত আলোর দূষণ থেকে রক্ষা করার জন্য কাজ করছেন। এর ফলে বিজ্ঞানীরা রাতের আকাশের প্রাকৃতিক পরিবেশকে যথাযথভাবে পর্যবেক্ষণ করতে পারবেন। লাদাখের শীতলতম মরু অঞ্চলে অবস্থিত হানলে এই কাজের জন্য সবচেয়ে উপযুক্ত স্থান। এখানে সাধারণ মানুষের কোনো আনাগোনা নেই। শুষ্ক আবহাওয়ার জন্য সারা বছরই পরিষ্কার আকাশ দেখতে পাওয়া যায়।
ডঃ জিতেন্দ্র সিং বলেন, কেন্দ্রীয় লেদার রিসার্চ ইনস্টিটিউট-এর আধিকারিক ও বিজ্ঞানীদের একটি উচ্চপর্যায়ের প্রতিনিধিদল এ বছরের শেষ নাগাদ এই অঞ্চলটি পরিদর্শন করবেন।
'লেহ বেরী-র বাণিজ্যিক চাষ শুরু হওয়ায় ডঃ জিতেন্দ্র সিং লাদাখ প্রশাসনের প্রশংসা করেন। শৈত্য মরু অঞ্চলের জন্য লেহ বেরী একটি বিশেষ গুরুত্বপূর্ণ খাদ্যসামগ্রী।
মন্ত্রী বলেন, প্রধানমন্ত্রী শ্রী নরেন্দ্র মোদী ২০১৮ সালের লাদাখ সফরের সময় যে লক্ষ্য স্থির করেছিলেন, সেই অনুযায়ী স্থানীয় উদ্যোগপতিরা কৃষি ও অন্যান্য উদ্যোগের মাধ্যমে কাজের সুযোগ পাচ্ছেন। ডঃ জিতেন্দ্র সিং লাদাখের উপ-রাজ্যপালকে বলেন, লাদাখে শিক্ষা মেলার জন্য আগামী বছর থেকে বিজ্ঞান ও প্রযুক্তি মন্ত্রক একটি বড় প্যাভেলিয়ন তৈরি করবে।
PG/PM/DM/
(Visitor Counter : 127
যোগাযোগওতথ্যপ্রযুক্তিমন্ত্রক
উচ্চ গতিসম্পন্ন ইন্টারনেট ব্যবস্থা
নয়াদিল্লি, ০৩ অগাস্ট, ২০২২
ভারতনেট প্রকল্পের মাধ্যমে দেশের যে সব গ্রাম পঞ্চায়েত ইন্টারনেট পরিষেবার আওতাধীন ছিল না, সেখানে পর্যায়ক্রমে ব্রডব্যান্ড ইন্টারনেট পরিষেবা পৌঁছে দেওয়ার উদ্যোগ নেওয়া হয়েছে। এর মধ্যে তপশিলি জাতি ও উপজাতি অধ্যুষিত গ্রামও রয়েছে। ২৭ জুলাই পর্যন্ত প্রাপ্ত হিসাব অনুযায়ী, ১,৭৮,০৪৪টি গ্রাম পঞ্চায়েতে ভারতনেট প্রকল্পটি বাস্তবায়িত হয়েছে। ইউনিভার্সাল সার্ভিস অবলিগেশন ফান্ডের অর্থানুকূল্যে উত্তর-পূর্বাঞ্চল, উগ্র বামপন্থা অধ্যুষিত অঞ্চল এবং দ্বীপভূমিতে এই পরিষেবা পৌঁছে দেওয়ার উদ্যোগ নেওয়া হয়েছে। এই তহবিল থেকে ইতোমধ্যে ৪,৩৩০টি মোবাইল টাওয়ার বসানো হয়েছে।
যেসব গ্রাম এখনও ফোর-জি মোবাইল পরিষেবার আওতায় আসেনি, সেখানে ২৬,৩১৬ কোটি টাকা ব্যয়ে সংশ্লিষ্ট পরিষেবা পৌঁছে দেওয়ার উদ্যোগ নেওয়া হয়েছে। ২৭ জুলাই কেন্দ্রীয় মন্ত্রিসভার বৈঠকে এই মর্মে সিদ্ধান্ত নেওয়া হয়েছে। এর মাধ্যমে দেশের প্রত্যন্ত ও দুর্গম ২৪,৬৮০টি গ্রামে ফোর-জি মোবাইল পরিষেবা পৌঁছে দেওয়া হবে। এছাড়াও, টু-জি বা থ্রি-জি পরিষেবার আওতায় থাকা ৬,২৭৯টি গ্রামে মোবাইল পরিষেবাকে ফোর-জি পরিষেবায় উন্নীত করা হবে।
লোকসভায় আজ এক প্রশ্নের লিখিত জবাবে এই তথ্য জানিয়েছেন যোগাযোগ প্রতিমন্ত্রী শ্রী দেবুসিং চৌহান।
PG/CB/SB
(Visitor Counter : 75
প্রতিরক্ষামন্ত্রক
প্রধানমন্ত্রী শ্রী নরেন্দ্র মোদী ‘স্বর্নিম বিজয় মশাল’ – এ অগ্নি সংযোজন এবং ইন্দো-পাক যুদ্ধের অর্ধ শতবার্ষিকী অনুষ্ঠানের সূচনা করবেন
নয়াদিল্লি, ১৫ ডিসেম্বর, ২০২০
১৯৭১ সালের ডিসেম্বরে ভারতীয় সেনাবাহিনী পাকিস্তানী বাহিনীর বিরুদ্ধে এক নির্ণায়ক ও ঐতিহাসিক লড়াইয়ে বিজয় গৌরব অর্জন করে। ভারতীয় সেনাবাহিনীর এই বিজয় গৌরবের ফলশ্রুতিতে বাংলাদেশ রাষ্ট্রের সূচনা হয়। দ্বিতীয় বিশ্ব যুদ্ধের পর ভারতীয় বাহিনীর কাছে পাকিস্তানী বাহিনীর এই আত্মসমর্পণ ছিল সংখ্যার নিরিখে বৃহত্তর। সমগ্র জাতি ১৬ই অক্টোবর থেকে ইন্দো-পাক যুদ্ধের অর্ধ শতবার্ষিকী উদযাপন করছে। এই বিজয় উৎসবের নামকরণ হয়েছে ‘স্বর্নিম বিজয় বর্ষ’। এই উপলক্ষে সারা দেশে একাধিক স্মারক অনুষ্ঠানের আয়োজন করা হচ্ছে।
নতুন দিল্লিতে জাতীয় যুদ্ধ স্মারকে উদ্বোধনী অনুষ্ঠানের আয়োজন করা হয়েছে আগামীকাল। এই উপলক্ষে প্রধানমন্ত্রী শ্রী নরেন্দ্র মোদী জাতীয় যুদ্ধস্মারকে উপস্থিত হবেন। প্রধানমন্ত্রী অনুষ্ঠান-স্থলে পৌঁছলে তাঁকে স্বাগত জানাবেন প্রতিরক্ষা মন্ত্রী শ্রী রাজনাথ সিং।
প্রধানমন্ত্রীর পাশাপাশি, সেনা প্রধান এবং চিফ অফ ডিফেন্স স্টাফ যুদ্ধস্মারকে পুষ্পার্ঘ্য অর্পণ করে শহীদ সেনানীদের স্মৃতিতে শ্রদ্ধা জানাবেন। শ্রী মোদী জাতীয় যুদ্ধ স্মারকের চিরন্তন অগ্নিশিখা থেকে ‘স্বর্নিম বিজয় মশাল’ – এ অগ্নি সংযোজন করবেন। জাতীয় যুদ্ধস্মারকের চিরন্তন শিখা থেকে ৪টি বিজয় মশালে অগ্নি সংযোজন করা হবে। এরপর, এই মশালগুলি দেশের বিভিন্ন প্রান্তে নিয়ে যাওয়া হবে। ১৯৭১ সালের যুদ্ধে মহাবীর চক্র এবং পরমবীর চক্র জয়ী সেনানীদের গ্রামগুলিতেও নিয়ে যাওয়া হবে। এই সেনানীদের গ্রামগুলি থেকে মাটি সংগ্রহ করে জাতীয় যুদ্ধস্মারকে নিয়ে যাওয়া হবে।
এই উপলক্ষে সারা দেশে একাধিক স্মারক অনুষ্ঠানের আয়োজন করা হবে। যেখানে প্রাক্তন সেনানী ও বীর নারীদের সংবর্ধনা দেওয়া হবে। এছাড়াও, সেমিনার, সভা-সমিতি, ব্যান্ডের সঙ্গীতানুষ্ঠান, প্রদর্শনী, অস্ত্রসম্ভার প্রদর্শনী, চলচ্চিত্র উৎসব, রোমহর্ষক কর্মসূচির আয়োজন করা হচ্ছে। মূল অনুষ্ঠানে প্রতিরক্ষা প্রতিমন্ত্রী শ্রী শ্রীপাদ যশো নায়েক সহ সামরিক ও অসামরিক বাহিনীর উচ্চ পদস্থ আধিকারিকরা উপস্থিত থাকবেন।
রেলমন্ত্রক
নিরাপত্তা সুনিশ্চিত করতে ভারতীয় রেল তৃতীয় পক্ষকে দিয়ে ৮১৫টি সেতু/আরওবি/এফওবি স্বাস্থ্য খতিয়ে দেখেছে
নয়াদিল্লি, ১৮ মার্চ ২০২১
সারা দেশে ভারতীয় রেল নেটওয়ার্কে দেড় লক্ষেরও বেশি সেতু রয়েছে। এছাড়াও, রেল লাইন পারাপারে সাধারণ মানুষের সুবিধার্থে ৩ হাজার ৪০০টি রেলওভার ব্রিজ  তৈরি করা হয়েছে। পথচারী/যাত্রীদের সুবিধার্থে ৩ হাজার ৭০০-রও বেশি ফুটওভার ব্রিজ বা এফওবি রয়েছে। ভারতীয় রেল তাঁর সুবিস্তৃত রেল নেটওয়ার্কে যে অসংখ্য সেতু, আরওবি, এফওবি রয়েছে – সেগুলির রক্ষণা-বেক্ষণ ও বার্ষিক পরিদর্শনের জন্য রেল আধিকারিকদের দায়িত্ব দিয়ে থাকে। রেলের বর্তমান পরিকাঠামোর হাল-হকিকত সম্পর্কে জানতে ২০১৮’তে সমস্ত সেতু/আরওবি/এফওবি-গুলির স্বাস্থ্য পরীক্ষার জন্য একটি তৃতীয় পক্ষকে দিয়ে সমীক্ষা করার সিদ্ধান্ত হয়। একটি নিরপেক্ষ সংস্থাকে দিয়ে এ ধরনের গুরুত্বপূর্ণ পরিকাঠামোর স্বাস্থ্য সম্পর্কে আরও সুনিশ্চিত হতেই এই সিদ্ধান্ত নেওয়া হয়েছে।
রেল তার সমস্ত সেতু/আরওবি/এফওবি-গুলির স্বাস্থ্য সমীক্ষার জন্য আইআইটি, এনআইটি-র মতো প্রযুক্তি প্রতিষ্ঠানের বিশেষজ্ঞদের কাজে লাগাচ্ছে। জোনাল রেলগুলিকেও সমস্ত সেতুর সুস্বাস্থ্য খতিয়ে দেখতে তৃতীয় পক্ষকে দিয়ে একবার সমীক্ষা করার পরামর্শ দেওয়া হয়েছে। তৃতীয় পক্ষকে দিয়ে সমীক্ষার পর ভারতীয় রেল ৪৩টি আরওবি’র জরুরি মেরামত করেছে এবং ৬টি আরওবি ভগ্ন স্বাস্থ্যের কারণে পুরোপুরি বন্ধ করে দেওয়া হয়েছে। রেলের সুবিস্তৃত নেটওয়ার্কে জরুরি মেরামতের প্রয়োজন রয়েছে, এমন চিহ্নিত ১ হাজার ১০৭টি সেতু/আরওবি/এফওবি-র মধ্যে ৮১৫টির সমীক্ষার কাজ ইতিমধ্যেই শেষ হয়েছে। বাকিগুলির সমীক্ষার কাজ চলছে। সমগ্র সমীক্ষা প্রক্রিয়া স্বচ্ছভাবে পরিচালিত করতে রেল গুরুত্বপূর্ণ প্ল্যাতফর্ম সহ অন্যান্য জায়গায় বিজ্ঞপ্তি সম্বলিত বোর্ড জনসমক্ষে প্রকাশ করেছে।
প্রধানমন্ত্রীরদপ্তর
প্রধানমন্ত্রী আগামী ২৩শে জুলাই মণিপুর জল সরবরাহ প্রকল্পের শিলান্যাস করবেন
নতুনদিল্লি, ২২শে জুলাই, ২০২০
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে আগামী ২৩শে জুলাই মণিপুরে জল সরবরাহ প্রকল্পের শিলান্যাস করবেন। মণিপুরের রাজ্যপাল, মুখ্যমন্ত্রী, মন্ত্রীসভার সদস্যরা, সাংসদ ও বিধায়করা ইম্ফল থেকে এই অনুষ্ঠানে যোগ দেবেন।
‘হর ঘর জল’ এই ভাবনা নিয়ে দেশের গ্রামাঞ্চলের প্রতিটি বাড়িতে ২০২৪ সালের মধ্যে পর্যাপ্ত পরিমাণে নিরাপদ পানীয় জল সরবরাহের উদ্দেশ্যে কেন্দ্র ‘জল জীবন মিশন’-এর উদ্যোগ নিয়েছে। এই প্রকল্পে জলের উৎসের স্থায়ী ব্যবস্থাপনা, যেমন সেখানে জলের যোগান নিশ্চিত করা ও বৃষ্টির জল সংরক্ষণ এবং বর্জ্য জলের পুনর্ব্যবহারের বিষয়গুলিও স্থান পেয়েছে।
জল জীবন মিশনের পরিকল্পনাটি সুবিধাভোগী অঞ্চলের সম্প্রদায় ভিত্তিক একটি উদ্যোগ౼এ ক্ষেত্রে প্রয়োজনীয় তথ্য, শিক্ষা ও মতামতের আদানপ্রদানকে গুরুত্ব দেওয়া হয়। সকলে যাতে এই প্রকল্পে গুরুত্ব পান এবং জলকে কেন্দ্র করে একটি জন আন্দোলন গড়ে তোলা যায়, সেটাই এর উদ্দেশ্য।
ভারতে প্রায় ১৯ কোটি বাড়ি রয়েছে। এর মধ্যে মাত্র ২৪% বাড়িতে বিশুদ্ধ জল সরবরাহের সংযোগের ব্যবস্থা রুয়েছে। জল জীবন মিশনের পরিকল্পনা হল, রাজ্য সরকার, পঞ্চায়েতি রাজ, স্বশাসিত সংস্থা ও আঞ্চলিক সম্প্রদায়ের সাহায্যে ১৪,৩৩,২১,০৪৯টি বাড়িতে বিশুদ্ধ জল সরবরাহের ব্যবস্থা করা।
জল জীবন মিশনের মাধ্যমে মণিপুরের ১,১৮৫টি অঞ্চলের ১,৪২,৭৪৯টি বাড়িতে বিশুদ্ধ পানীয় জলের সংযোগ পৌঁছে দিতে কেন্দ্র আর্থিক সাহায্য করছে। রাজ্যের বাকি বাড়িগুলিতে এই সুবিধের ব্যবস্থা করতে মণিপুর সরকার ব্যবস্থা নেবে। এর জন্য উত্তর পূর্বাঞ্চল উন্নয়ন দপ্তরের তহবিল সহ অন্যান্য জায়গা থেকে অর্থের সংস্থান আসবে।
মণিপুরের ১৬টি জেলার ২৫টি শহর ও ১,৭৩১টি গ্রামীণ জনপদে ২,৮০,৭৫৬টি বাড়িতে বিশুদ্ধ পানীয় জলের ব্যবস্থা করতে মণিপুর জল সরবরাহ প্রকল্পর পরিকল্পনা করা হয়েছে। এই প্রকল্পের তহবিল আসবে বাইরে থেকে। বৃহত্তর ইম্ফল-ও এর আওতাধীন। ২০২৪ সালের মধ্যে ‘হর ঘর জল’ অর্থাৎ প্রত্যেক বাড়িতে যাতে জলের সংযোগ পৌঁছে দেওয়া যায়, তার জন্য রাজ্য সরকার এই প্রকল্প তৈরি করেছে। ৩০৫৪ কোটি ৫৮ লক্ষ টাকার এই প্রকল্পটিতে নিউ ডেভেলপমেন্ট ব্যাঙ্ক ঋণ দেবে।
(CG/CB
নির্বাচনকমিশন
কোভিড-১৯ সংক্রমণের প্রেক্ষিতে রাজ্যসভার ভোট গ্রহণ পিছিয়ে দিল নির্বাচন কমিশন ভোট গ্রহণের তারিখ পরে ঘোষণা করা হবে
নয়াদিল্লি, ২৪ মার্চ, ২০২০
ভারতের নির্বাচন কমিশন গত ২৫শে ফেব্রুয়ারি ১৭টি রাজ্য থেকে রাজ্যসভায় ৫৫টি আসনে নির্বাচনের কথা ঘোষণা করে। এই আসনগুলিতে মনোনয়নপত্র প্রত্যাহারের শেষ দিন ছিল ১৮ই মার্চ। ১০টি রাজ্যের রিটার্নিং আধিকারিকরা ৩৭টি আসনে কোনও প্রতিদ্বন্দ্বীতা না হওয়ার কথা জানায়। বাকি ১৮টি আসনে নির্বাচন হবে। অন্ধ্রপ্রদেশ, গুজরাট, ঝাড়খন্ড, মধ্যপ্রদেশ, মণিপুর, মেঘালয় ও রাজস্থান থেকে বাকি ১৮টি আসনে দ্বিবার্ষিক নির্বাচন হবে। আগামী ২৬ তারিখ এই নির্বাচন হওয়ার কথা ছিল। আগামী ৩০ তারিখের মধ্যে সমস্ত নির্বাচন প্রক্রিয়া সম্পন্ন করার কথা আগেই ঘোষণা করা হয়েছিল।
এদিকে বিশ্ব স্বাস্থ্য সংস্থা  গত ১১ই মার্চ কোভিড-১৯’কে বিশ্ব মহামারী ঘোষণা করে। কোভিড-১৯ সংক্রমণ মোকাবিলায় ভারত সরকারও বিভিন্ন পদক্ষেপ গ্রহণ করে। এর ফলে, বিভিন্ন রাজ্য লকডাউন – এর নির্দেশ জারি করে।
নির্বাচন কমিশন সমগ্র পরিস্থিতি বিশদে খতিয়ে দেখার পর সিদ্ধান্ত নিয়েছে যে, রাজ্যসভার ঐ বাকি ১৮টি আসনে নির্বাচনের দিনক্ষণ পরে ঘোষণা করা হবে। নির্বাচনের সময় ভোট গ্রহণের কাজে নিযুক্ত আধিকারিক, রাজনৈতিক দলগুলির এজেন্ট, অন্যান্য সহায়ক আধিকারিক এবং বিধানসভার সদস্যদের ভোটের দিন অপ্রয়োজনীয় জমায়েত এড়াতে কমিশন এই সিদ্ধান্ত নিয়েছে।
CG/BD/SB
(Visitor Counter : 55
রাষ্ট্রপতিরসচিবালয়
গণেশ চতুর্থীর প্রাক্কালে রাষ্ট্রপতির শুভেচ্ছা
নয়াদিল্লি, ১২ সেপ্টেম্বর, ২০১৮
রাষ্ট্রপতি শ্রী রামনাথ কোবিন্দ গণেশ চতুর্থী উপলক্ষে সকলকে শুভেচ্ছা জানিয়েছেন। গণেশ চতুর্থীর প্রাক্কালে এক বার্তায় রাষ্ট্রপতি বলেছেন, “পবিত্র গণেশ চতুর্থী উপলক্ষে ভারতে ও বিদেশে বসবাসকারী আমার সহ-নাগরিকদের শুভেচ্ছা ও শুভকামনা জানাই।
এই উৎসব সমাজের সর্বস্তরের মানুষকে একজোট করে। ভগবান গণেশ আমাদের সকলকে অগ্রগতি, শান্তি, খুশি ও সমৃদ্ধির লক্ষ্যে পরিচালিত করুক।”
CG/BD/DM/…
(Visitor Counter : 67
পেট্রোলিয়ামওপ্রাকৃতিকগ্যাসমন্ত্রক
পেট্রোল ও ডিজেলের খুচরো মূল্য আন্তর্জাতিক মূল্যের সঙ্গে সংযুক্ত করা হয়েছে
নয়াদিল্লি, ১২ ডিসেম্বর, ২০১৮
সরকার পেট্রোল ও ডিজেলের খুচরো বিক্রয় মূল্য আন্তর্জাতিক বাজারে এই সামগ্রীগুলির মূল্যের ওপর নির্ভর করে স্থির করছে। ভারতীয় তৈল কোম্পানিগুলি এই হারের ওপর ভিত্তি করে কেবলমাত্র শুধু পেট্রোল ও ডিজেলের মূল্য বৃদ্ধিই করেনি, এর দাম কমিয়েছেও। দেশে পেট্রোল ও ডিজেলের খুচরো মূল্য আন্তর্জাতিক বাজারে পেট্রোল ও ডিজেলের অশোধিত মূল্যের ওপর নির্ভর করে বলে পেট্রোলিয়াম ও প্রাকৃতিক গ্যাস দপ্তরের মন্ত্রী শ্রী ধর্মেন্দ্র প্রধান এক লিখিত প্রশ্নের জবাবে আজ রাজ্যসভায় জানিয়েছেন।
SSS/PM/SB
(Visitor Counter : 83
প্রতিরক্ষামন্ত্রক
সশস্ত্রবাহিনীর আধুনিকীকরণ
নয়াদিল্লি, ২৪ জুন, ২০১৯
প্রতিরক্ষা দপ্তরের আধুনিকীকরণের জন্য ব্যয়বরাদ্দের পুরো অর্থই গত তিন বছরে ব্যবহৃত হয়েছে। ২০১৬-১৭ থেকে ২০১৮-১৯ – এই তিনটি অর্থবর্ষে সশস্ত্র বাহিনীর বিভিন্ন সরঞ্জামের জন্য বিদেশি কোম্পানিগুলির সঙ্গে ১ লক্ষ ৩৮ হাজার ৭২৭ কোটি টাকার বেশি চুক্তি করা হয়েছে। ২০১৪ সালের সেপ্টেম্বরে ‘মেক ইন ইন্ডিয়া’ কর্মসূচি শুরু হওয়ার পর সরকার দেশীয় প্রযুক্তিতে প্রতিরক্ষার বিভিন্ন সরঞ্জামের নকশা এবং সেগুলির উন্নয়নের জন্য উদ্যোগী হয়েছে। ২০১৬ সালে প্রতিরক্ষা সংক্রান্ত জিনিসপত্রের সংগ্রহের প্রক্রিয়াটির সংশোধন করা হয়েছে। সরকার, প্রতিরক্ষা শিল্পের জন্য দুটি তালুক তৈরির সিদ্ধান্ত নিয়েছে। এই তালুকগুলি দেশের প্রতিরক্ষা শিল্পের উন্নয়নে সাহায্য করবে। একটি তালুক তামিলনাড়ুর চেন্নাই, হসুর, কোয়েম্বাতুর, সালেম এবং তিরুচিরাপল্লীতে অবস্থিত। অন্য তালুকটি উত্তরপ্রদেশের আলিগড়, আগ্রা, ঝাঁসি, কানপুর এবং লক্ষ্ণৌ-এর মধ্যে বিস্তৃত।
প্রধানমন্ত্রী ২০১৮-র এপ্রিল মাসে ‘ডেফেক্সপো ইন্ডিয়া, ২০১৮’তে প্রতিরক্ষা ক্ষেত্রে ক্ষুদ্র, অতিক্ষুদ্র এবং মাঝারি শিল্পোদ্যোগ, স্টার্ট-আপ, ব্যক্তিগত উদ্যোগ, গবেষণা ও উন্নয়নমূলক সংস্থাগুলি যাতে নতুন নতুন উদ্ভাবন করতে পারে, সেই লক্ষ্যে ‘ইনোভেশন্স ফর ডিফেন্স এক্সেলেন্স’  কর্মসূচি চালু করেন। সামরিক ক্ষেত্রে দেশীয় শিল্পের অংশগ্রহণ বাড়াতে প্রতিরক্ষা মন্ত্রক ‘মিশন রক্ষা জ্ঞান শক্তি’ কর্মসূচি চালু করেছে। এই ক্ষেত্রে সরাসরি বিদেশি বিনিয়োগের নীতির পরিবর্তন করা হয়েছে। বর্তমানে ৪৯ শতাংশ বিদেশি বিনিয়োগের জন্য কোন অনুমোদনের প্রয়োজন হয় না। সরকার, ডুবোজাহাজ, যুদ্ধবিমান, হেলিকপ্টার, যুদ্ধক্ষেত্রে ব্যবহৃত যানবাহন তৈরির জন্য বেসরকারি সংস্থাগুলির সঙ্গে কৌশলগত অংশদারিত্বের লক্ষ্যে নতুন নীতি প্রণয়ন করেছে।
রাজ্যসভায় আজ প্রতিরক্ষা মন্ত্রী শ্রী রাজনাথ সিং লিখিত ভাবে এই তথ্য জানিয়েছেন।
CG/CB/DM
(Visitor Counter : 72
প্রধানমন্ত্রীরদপ্তর
ছত্তিশগড়ে গুরুত্বপূর্ণ পরিকাঠামোমূলক প্রকল্পের শিলান্যাস করলেন প্রধানমন্ত্রী
নয়াদিল্লি, ২২ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী আজ  ছত্তিশগড় সফর করেন। জঞ্জগির-চম্পার ঐতিহ্যবাহী তাঁত ও কৃষি সংক্রান্ত একটি প্রদর্শনী ঘুরে দেখলেন তিনি। একইসঙ্গে তিনি বিভিন্ন জাতীয় সড়ক প্রকল্প এবং পেন্দ্রা-অনুপ্পুর তৃতীয় রেললাইনটির শিলান্যাস করেন। শ্রী মোদী কেন্দ্র এবং রাজ্য সরকারের বিভিন্ন কল্যাণ প্রকল্পের কিছু বাছাই করা সুবিধাভোগীর হাতে শংসাপত্রও তুলে দেন।
কৃষকদের একটি বড় সমাবেশেও প্রধানমন্ত্রী ভাষণ দেন। সেখানে তিনি প্রাক্তন প্রধানমন্ত্রী শ্রী অটলবিহারী বাজপেয়ীকে স্মরণ করে বলেন, বাজপেয়ীজি তিনটি রাজ্যের সৃষ্টি করেছিলেন। সেগুলি হল – উত্তরাখণ্ড, ঝাড়খণ্ড এবং ছত্তিশগড়। এই রাজ্যগুলির উন্নয়নের যে স্বপ্ন প্রাক্তন প্রধানমন্ত্রী দেখেছিলেন তাকে ভিত্তি করেই এই রাজ্যগুলির দ্রুত প্রগতি হচ্ছে বলে শ্রী মোদী উল্লেখ করেন।
প্রধানমন্ত্রী বলেন, কেন্দ্রীয় সরকার উন্নয়নে সমর্পিত এবং মানুষের আশা-আকাঙ্ক্ষা পূরণ করতে চায়। সরকার ভোটব্যাঙ্কের তাগিদে প্রকল্প সৃষ্টি করছে না, এর একমাত্র লক্ষ্য হল নতুন এবং আধুনিক ছত্তিশগড় গড়ে তোলা। ‘সবকা সাথ সবকা বিকাশে’র লক্ষ্যে দেশ এগিয়ে চলেছে বলে শ্রী মোদী সমাবেশে জানান। একইসঙ্গে মূল্য সংযোগের মাধ্যমে কৃষকরা যাতে উপকৃত হন সেই প্রচেষ্টাও সরকার অব্যাহত রেখেছে বলে শ্রী মোদী উল্লেখ করেন। তিনি এ প্রসঙ্গে প্রধানমন্ত্রী কিষাণ সম্পদ যোজনার উল্লেখ করেন। তিনি বলেন, প্রযুক্তিগত মধ্যস্থতার মাধ্যমে কৃষকদের কল্যাণ সুনিশ্চিত হয়েছে। পাশাপাশি, সয়েল হেল্থ কার্ড এবং ফসল বিমা যোজনার মতো প্রকল্প কৃষকদের বিশেষভাবে লাভবান করছে বলেও তিনি জানান।
প্রধানমন্ত্রী বলেন, একটা সময় ছিল যখন কিছু বাছাই করা মানুষ কল্যাণমূলক প্রকল্পের সুযোগগুলি পেত। দুর্নীতি প্রশাসনিক ব্যবস্থাকে একেবারে চূর্ণ করে দিয়েছিল বলে শ্রী মোদী মন্তব্য করেন। তিনি বলেন, কেন্দ্রীয় সরকার সকলের উন্নয়নে প্রতিশ্রুতিবদ্ধ এবং ২০২২ নাগাদ প্রত্যেকের মাথার ওপর ছাদ তৈরি করা সুনিশ্চিত করতে চায়। তিনি আরও বলেন, শৌচাগার নির্মাণের বিষয়টিকে সরকার একটি বিশেষ প্রকল্প হিসেবে হাতে নিয়েছিল। উজ্জ্বলা যোজনার আওতায় গরিব মানুষজনকে রান্নার গ্যাসের সংযোগ দেওয়া হয়েছে এবং এখন সৌভাগ্য যোজনার মাধ্যমে প্রতিটি বাড়িতে বিদ্যুৎ সংযোগ দেওয়ার বিষয়টি সুনিশ্চিত করতে পেরেছে।
CG/SSS/DM/…
(Visitor Counter : 108
তথ্যওসম্প্রচারমন্ত্রক
মুম্বাইতে ভারতীয় চলচ্চিত্রের জাতীয় প্রদর্শশালা জনসাধারণের জন্য আবার খুলে দেওয়া হয়েছে
মুম্বাই, ২৬ ফেব্রুয়ারি, ২০২২
মুম্বাইয়ের চলচ্চিত্র প্রেমী এবং শহরের দর্শকদের জন্য একটি সুখবর। ভারতীয় চলচ্চিত্রের জাতীয় প্রদর্শশালা  কোভিড মহামারী পরিস্থিতিতে বন্ধ ছিল।এখন এই এনএমআইসি জনসাধারণের জন্য আবার খুলে দেওয়া হয়েছে।
তথ্য ও সম্প্রচার প্রতিমন্ত্রী ডঃ এল মুরুগান আজ প্রদর্শশালাটি পুনরায় খোলার পরে পরিদর্শন করেছেন। তিনি গুলশন মহল হেরিটেজ উইং এবং দক্ষিণ মুম্বাইয়ের পেডার রোডে মর্ডানিস্ট নিউ বিল্ডিং জুড়ে ছড়িয়ে থাকা প্রদর্শশালার বিষয়বস্তু নিবিড়ভাবে পর্যবেক্ষণ করেছেন।
চলচ্চিত্র বিভাগের ডিরেক্টর জেনারেল রবীন্দ্র ভাকর প্রদর্শশালার বিষয়ে ডঃ মুরুগানকে জানান। প্রদর্শশালাটি দীর্ঘদিন বন্ধ থাকার সময় যে সংস্কারমূলক কাজ করা হয়েছে – সে সম্পর্কেও ব্যাখ্যা দেন তিনি। ২০১৯ সালের জানুয়ারি মাসে প্রধানমন্ত্রী শ্রী নরেন্দ্র মোদী এই প্রদর্শশালার উদ্বোধন করেছিলেন।
গুলশন মহল হেরিটেজ বিল্ডিং-এ বিভিন্ন আকারের ৮টি ভিন্ন ভিন্ন ঘর রয়েছে। নির্বাক যুগ থেকে নিউ ওয়েভ পর্যন্ত ভারতীয় চলচ্চিত্রের ইতিহাসের বর্ণনা নতুন প্রদর্শশালা ভবনের এই ঘরগুলিতে প্রদর্শিত রয়েছে। বিভিন্ন চলচ্চিত্রের পোস্টার, ট্রেলার, সাউন্ড ট্রাক, অতীতকালে চলচ্চিত্রে ব্যবহৃত সরঞ্জাম, গুরুত্বপূর্ণ চলচ্চিত্রের কপি, প্রচারমূলক লিফলেট, পুরনো সিনেমা ম্যাগাজিন ইত্যাদি বিষয় পদ্ধতিগত ভাবে প্রদর্শনের মাধ্যমে ভারতীয় চলচ্চিত্রের ইতিহাসকে কালানুক্রমিক ভাবে তুলে ধরা হয়েছে।
মে মাসে এনএমআইসি কমপ্লেক্সে অত্যাধুনিক অডিটোরিয়ামে তথ্যচিত্র, স্বল্পদৈর্ঘ্য এবং অ্যানিমেশন চলচ্চিত্রের জন্য ১৭তম মুম্বাই আন্তর্জাতিক চলচ্চিত্র উৎসবের আয়োজন করা হয়েছে।
CG/SS/SB
(Visitor Counter : 120
পরিসংখ্যানএবংকর্মসূচিরূপায়ণমন্ত্রক
সাধারণ কর্মসংস্থানের দৃষ্টিকোণ থেকে ভারতের বেতন ভুক্ত কর্মচারীর তালিকা বিষয়ক প্রতিবেদন
নতুন দিল্লি, ২৫ সেপ্টেম্বর, ২০২০
পরিসংখ্যান ও কর্মসূচী রূপায়ণ দপ্তরের আওতাধীন জাতীয় পরিসংখ্যান দপ্তর ২০১৭ সালের সেপ্টেম্বর থেকে ২০২০ সালের জুলাই পর্যন্ত সরকারি সংস্থা, প্রশাসনিক রেকর্ডের ভিত্তিতে দেশের কর্মসংস্থান বিষয়ে একটি প্রতিবেদন প্রকাশ করেছে। এই সময়কালে কর্মসংস্থান ক্ষেত্রে অগ্রগতি লক্ষ্য করা গেছে। এবিষয়ে বিস্তারিত তথ্য পাওয়া যাবে নিম্নলিখিত লিঙ্কে –
https://static.pib.gov.in/WriteReadData/userfiles/NSO.pdf
(CG/SS/SKD
প্রধানমন্ত্রীরদপ্তর
আঞ্চলিক ভাষায় নিয়োগ পরীক্ষা আয়োজন করায় প্রশংসা প্রধানমন্ত্রীর
নয়াদিল্লি, ১৯ এপ্রিল, ২০২৩
প্রধানমন্ত্রী শ্রী নরেন্দ্র মোদী হিন্দি ও ইংরেজি ছাড়া আরও ১৩টি আঞ্চলিক ভাষায় সরকারি চাকরির জন্য স্টাফ সিলেকশন কমিশন মাল্টি টাস্কিং স্টাফ পরীক্ষার আয়োজন করায় প্রশংসা করেছেন। এ থেকে প্রমাণিত হয় যে, ভাষাজনিত সমস্যা পেরিয়ে দেশের সকল প্রান্তের যুবকরাই পরীক্ষা দেওয়ার সুযোগ পাবেন।
এক ট্যুইটে শ্রী মোদী বলেন, “আঞ্চলিক ভাষাকে আরও গুরুত্ব দিতে এবং দেশের যুবক-যুবতীদের স্বপ্ন পূরণ করার জন্য বৃহত্তর সুযোগ করে দিতে আমাদের চেষ্টা চলছে পূর্ণোদ্যমে”।
PG/PM/SB
(
রেলমন্ত্রক
উত্তর-পূর্বে রেলপথে বিদ্যুতায়নে গতি পেয়েছে
নয়াদিল্লি, ০৩ নভেম্বর, ২০২১
আসামের গুয়াহাটি উত্তর-পূর্বে বৃহত্তম ও ব্যস্ততম রেল স্টেশন। এই রেল স্টেশনটিকে অলটারনেটিং কারেন্ট বা এসি বৈদ্যুতিক ট্রাকশনের সঙ্গে যুক্ত করার জন্য কমিশন অফ রেলওয়ে সেফটি  থেকে ছাড়পত্র পাওয়া গেছে। এর ফলে, উত্তর-পূর্বের এই বৃহত্তম রেল স্টেশনটি এখন ২৫ কেভি এসি ট্রাকশনের মাধ্যমে সমস্ত মেট্রো ও অন্যান্য বড় শহরের সঙ্গে আক্ষরিক অর্থে সংযুক্ত হয়েছে। উত্তর-পূর্ব সীমান্ত রেল কাটিহার থেকে গুয়াহাটি পর্যন্ত ৬৪৯ কিলোমিটার দীর্ঘ রেলপথে বিদ্যুতায়নের কাজ সম্পূর্ণ করেছে। সবুজ পরিবহণ ক্ষেত্রের ওপর বিশেষ জোর দেওয়া হয়েছে।
গুয়াহাটি স্টেশনে বিদ্যুতায়নের কাজ শেষ হওয়ার ফলে রাজধানী এক্সপ্রেস, তেজস রাজধানীর মতো একাধিক গুরুত্বপূর্ণ ট্রেন এখন গুয়াহাটি থেকে দিল্লি, মুম্বাই, চেন্নাই, কলকাতা ইত্যাদি শহরের মধ্যে বৈদ্যুতিক ট্রাকশনের মাধ্যমে চলাচল করতে পারবে। এতে উত্তর-পূর্বের রাজ্যগুলির মধ্যে আরও নিবিড় যোগাযোগ ব্যবস্থা গড়ে উঠবে। এই বিদ্যুতায়নের কাজ সম্পূর্ণ হওয়ায় রেল চলাচলে ব্যবহৃত জ্বালানী হিসাবে তেলের জন্য যে অর্থ ব্যয় হ’ত, তা সাশ্রয় হবে। এতে একদিকে যেমন কার্বন নিঃসরণ পরিমাণ কমবে, তেমনই সবুজ পরিবহণ ব্যবস্থাপনায় গতি আসবে। পাশাপাশি, উচ্চ গতিতে যাত্রীবাহী ট্রেন ও ভারী পণ্যবাহী ট্রেন চালানো সম্ভব হবে। এমনকি, নিউ জলপাইগুড়ি ও নিউ কোচবিহারে রেলপথে ট্রাকশন পরিবর্তনের কোনও প্রয়োজন হবে না। কাটিহার থেকে গুয়াহাটির মধ্যে যাত্রাপথের সময় দু’ঘণ্টা কমে যাবে। রেলপথে বিদ্যুতায়নে গতি লাভ করায় পেট্রো পণ্যের ওপর নির্ভরতা কমবে।এছাড়াও বৈদ্যুতিক ট্রাকশনের জন্য গ্রিন হাউস গ্যাস নির্গমন কম হওয়ায় পরিবেশ সুরক্ষিত হবে।
CG/SS/SB
(Visitor Counter : 144
ভূ-বিজ্ঞানমন্ত্রক
পূর্বমধ্য এবং সংলগ্ন দক্ষিন পূর্ব আরব সাগরের ওপর নিম্নচাপ সৃষ্টি হয়েছে। উত্তর মহারাষ্ট্র এবং দক্ষিন গুজরাটের উপকূল অঞ্চলে ঘূর্ণিঝড়ের সম্ভাবনার দিকে নজর রাখা হচ্ছে
আগামী ২৪ ঘন্টায় এটি পূর্ব মধ্য আরব সাগরের ওপর ঘনীভূত হয়ে প্রবল ঘূর্ণিঝড়ে রূপান্তরিত হওয়ার সম্ভাবনা রয়েছে
দক্ষিন ওমান উপকূলবর্তী এবং সংলগ্ন ইয়েমেনে নিম্নচাপ ঘনীভূত হয়েছে
নতুন দিল্লী, ১লা জুন, ২০২০
দক্ষিন পূর্ব এবং সংলগ্ন পূর্ব মধ্য আরব সাগর এবং লাক্ষাদ্বীপ অঞ্চলের ওপর সৃষ্ট নিম্নচাপ আজ আরও ঘনীভূত হয়েছে। এটি গোয়ার পাঞ্জিম থেকে ৩৭০ কিলোমিটার দক্ষিন পশ্চিম, মহারাষ্টের মুম্বাই থেকে ৬৯০ কিলোমিটার দক্ষিন-দক্ষিন পশ্চিম এবং গুজরাটের সুরাটের থেকে ৯২০ কিলোমিটার দক্ষিন-দক্ষিন পশ্চিমে অবস্থান করছে। আগামী ১২ ঘন্টায় এটি অতি গভীর নিম্নচাপে রূপান্তরিত হতে পারে। আগামী ২৪ ঘন্টায় এই নিম্নচাপ আরও ঘনীভূত হয়ে পূর্ব মধ্য আরব সাগরে ঘূর্ণিঝড়ে রূপান্তরিত হওয়ার সম্ভাবনা রয়েছে। আগামী ২রা জুন সকালে এটি উত্তর দিকে সরে যেতে পারে। পরবর্তী ক্ষেত্রে তা গতিপথ বদল করে উত্তর-উত্তরপূর্ব দিকে এগিয়ে গিয়ে আগামী ৩রা জুন সন্ধ্যা বা রাতের দিকে উত্তর মহারাষ্ট্র এবং দক্ষিন গুজরাটের উপকূলের মধ্যবর্তী অঞ্চল হরিহরেশ্বর এবং দমনের ওপর দিয়ে বয়ে যেতে পারে।
ওমানের দক্ষিন উপকূলবর্তী অঞ্চল এবং ইয়েমেনের ওপর সৃষ্ট নিম্নচাপটি দুর্বল হয়েছে।আগামী ২৪ ঘন্টায় সেটি আরও দুর্বল হওয়ার সম্ভাবনা আছে।
বৃষ্টিপাতের সতর্কতা:
নিম্নচাপের ফলে আজ ১লা জুন, লাক্ষাদ্বীপ, উত্তর কেরালাএবং কর্নাটকের উপকূলবর্তী এলাকায় হাল্কা থেকে মাঝারি বৃষ্টির সম্ভাবনা আছে। দক্ষিন কঙ্কন এবং গোয়াতে ভারী থেকে অতি ভারী বৃষ্টি হতে পারে। আগামী ২রা জুন কঙ্কন অঞ্চলে এবং গোয়াতে হাল্কা থেকে মাঝারি বৃষ্টিপাতের সম্ভাবনা আছে। ৩রা জুন দক্ষিন কঙ্কন এবং গোয়াতে বিক্ষিপ্তভাবে কিছু অংশে ভারী বৃষ্টিপাত হতে পারে।
উত্তর কঙ্কন এবং উত্তর মহারাষ্ট্র অঞ্চলে ৩রা এবং ৪ঠা জুন হাল্কা থেকে মাঝারি এবং বিক্ষিপ্ত অঞ্চলে ভারী থেকে অতি ভারী বৃষ্টি হতে পারে।
আগামী ৩রা জুন দক্ষিন গুজরাট, দমন, ডিউ, দাদরা এবং নগরহাভেলীতে হাল্কা থেকে মাঝারি বৃষ্টির সম্ভাবনা রয়েছে। ৪ঠা জুন ঐ অঞ্চলে ভারী থেকে অতি ভারী বৃষ্টি হতে পারে।
ঝোড়ো বাতাসের সতর্কতা:
আগামী ৪৮ ঘন্টায় পূর্বমধ্য এবং সংলগ্ন দক্ষিনপূর্ব আরব সাগরের ওপর দিয়ে সর্বোচ্চ ৭০ কিলোমিটার প্রতিঘন্টায় ঝোড়ো হাওয়া বয়ে যেতে পারে। আগামী ২রা জুন দক্ষিন মহারাষ্ট্র অঞ্চলে হাওয়ার সর্বোচ্চ গতিবেগ হতে পারে ঘণ্টায় ৮০ কিলোমিটার। ৩রা জুন মহারাষ্ট্র উপকূলবর্তী অঞ্চল দিয়ে সর্বোচ্চ ১২৫ কিলোমিটার গতিতে এবং গুজরাট উপকূলবর্তী অঞ্চল দিয়ে সর্বোচ্চ ১০০ কিলোমিটার প্রতি ঘণ্টায় ঘূর্ণিঝড় বয়ে যেতে পারে।
আগামী ৪৮ ঘণ্টায় পূর্বমধ্য আরব সাগর এবং কর্নাটক ও গোয়ার উপকূলবর্তী অঞ্চল দিয়ে সর্বোচ্চ ৭০ কিলোমিটার গতিতে ঝোড়ো হাওয়া বয়ে যেতে পারে।
আগামী ৪৮ ঘন্টায় কেরালা এবং লাক্ষাদ্বীপ অঞ্চল দিয়ে সর্বোচ্চ ৬০ কিলোমিটার প্রতিঘন্টা গতিবেগে ঝোড়ো হাওয়া বয়ে যাওয়ার সম্ভাবনা আছে।
সমুদ্রের অবস্থা:
আগামী ৪৮ ঘন্টায় পূর্ব মধ্য আরব সাগর এবং সংলগ্ন দক্ষিন পূর্ব আরব সাগর অঞ্চলে সমুদ্র উত্তাল থেকে অতি উত্তাল হতে পারে। আগামী ৪৮ ঘন্টায় কর্নাটক ও গোয়া উপকূলবর্তী অঞ্চলের সমুদ্র অতি উত্তাল হতে পারে। আগামী ২রা জুন মহারাষ্ট্র উপকূল অতি উত্তাল হতে পারে।
৩রা জুন গুজরাট উপকূলবর্তী সমুদ্র অতি অশান্ত হতে পারে।
মৎস্যজীবীদের জন্য সতর্কবার্তা:
আগামী ৪৮ ঘণ্টায় দক্ষিন পূর্ব আরব সাগর, লাক্ষাদ্বীপ, কেরালার উপকূলে মৎস্যজীবী দের মাছ ধরতে যেতে নিষেধ করা হয়েছে। ৩রা জুন অবধি কর্নাটক এবং গোয়া উপকূলে মাছ ধরতে যেতে নিষেধ করা হয়েছে। মহারাষ্ট্র ও গুজরাট উপকূল সাগরে আগামী ৩রা এবং ৪ঠা জুন মৎস্যজীবীদের মাছ ধরতে যেতে নিষেধ করা হয়েছে।
(CG/PPM